**PÁLYÁZATI KIÍRÁS EGYSZERI KÖZÉLETI ÖSZTÖNDÍJ ELNYERÉSÉRE**

**2021/2022-es tanév**

**/2. félév/**

Az Eötvös Loránd Tudományegyetem Bárczi Gusztáv Gyógypedagógiai Karának Kari Ösztöndíj Bizottsága (továbbiakban KÖB) pályázatot hirdet a nemzeti felsőoktatásról szóló 2011. évi CCIV. törvény (Nftv.) 85/C. § ac) alpont, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet (R.) 10. § (4) bekezdés és az ELTE Hallgatói Követelményrendszer 96. § (6) bekezdés, 97. § és 103. § alapján egyszeri közéleti ösztöndíjra.

1. A PÁLYÁZAT CÉLJA:

 A pályázat célja, hogy egyszeri jelleggel támogassa azokat a hallgatókat, akik az egyetemi, vagy kari közéletben kiemelkedő, a tantervi követelményeken túlmutató tevékenységet végeztek. Pályázni a pályázat beadását megelőző 90 napban végzett tevékenységekkel lehet.

1. JOGOSULTAK KÖRE:

A kiírásban megnevezett ösztöndíjra pályázhat azon hallgató, aki

• a karon tanulmányait magyar állami ösztöndíjas és önköltséges alap-, vagy mester- képzésben

• nappali tagozaton folytatja

 • aktív hallgatói jogviszonnyal rendelkezik.

1. A PÁLYÁZAT BENYÚJTÁSÁNAK MÓDJA:
2. A pályázat benyújtásának helye: A pályázatokat elektronikusan, a Neptun tanulmányi rendszer felületén az Ügyintézés menü Kérvények menüpontjában lehet leadni.

2. A pályázat benyújtásának ideje: A pályázatok benyújtására 2022. február 2. 08:00-tól 2022. 06.15. 16:00-ig folyamatosan van lehetőség. Az elvégzett tevékenységet követően 31 napon belül lehet érvényesen pályázni, ebbe nem számolandóak a január hónap napjai. Abban az esetben, ha a pályázó rajta kívülálló ok miatt nem tudja leadni a pályázatát 31 napon belül, de minden más feltételnek eleget tesz, pályázata támogatható. Egy tevékenységre csak egyszer ítélhető meg ösztöndíj, a Kari Ösztöndíj Bizottság mindazon tevékenységekre benyújtott pályázatokat elutasítja, melyek korábban már támogatásban részesültek. Az adott hónap 17-e után leadott pályázatok esetén nem garantálható, hogy a következő havi utalással kifizetésre kerül a megítélt összeg!

1. A PÁLYÁZAT TÁMOGATÁSÁNAK MÉRTÉKE: A közéleti ösztöndíj havi összege nem lehet magasabb, mint a megítéléskor érvényes hallgatói normatíva 200%-a.
2. A PÁLYÁZÁS TOVÁBBI FELTÉTELEI ÉS MÓDJA:

1. A pályázatban csak a Kar számára végzett tevékenység kerülhet támogatásra. [Például a Karon megvalósuló rendezvényeken való tevékenység (pl. nyíltnap, beiratkozás, stb.) és a különböző ösztöndíj pályázatok bírálóinak támogatása.]

2. Nem részesülhetnek közéleti ösztöndíjban a következő tevékenységek: •kollégiumban/szakkollégiumban végzett tevékenység • tudományos tevékenység • művészeti tevékenység • sporttevékenység (a kari közösséget építő sporttevékenységek nem értendőek ide) •korábban már támogatott tevékenység.

3. Pályázni csak olyan tevékenységre lehet, amelyekért a pályázó nem részesült más forrásból teljes támogatásban.

4. A pályázó tevékenységben való részvételének ellenőrizhetőnek kell lennie KÖB számára (jelenléti ív kitöltése a tevékenység és a ledolgozott órák megjelölésével, kari bírálói munka esetén a bíráló bizottság elnöke igazolja a pályázatok hitelességét)

5. A pályázatnak tartalmaznia kell a pályázott tevékenység, rendezvény rövid, közérthető tartalmi beszámolóját a végzett tevékenység leírását (pár mondatos rövid leírás, cikkek esetén újság/online felület, fórum címe, a cikk címe/témája, illetve a karakterek száma), rendezvények esetén a tevékenység időbeli kiterjedését.

1. KAPCSOLÓDÓ INFORMÁCIÓ:
2. A megítélt támogatás kifizetése csak akkor történhet meg, ha a pályázó bankszámlaszáma, adóazonosító jele és lakóhelye (Neptunban: állandó lakcím) szerepel a Neptunban. Ezen adatok bármelyikének hiányában a kifizetés nem lehetséges. Amennyiben a pályázó a kifizetéshez szükséges adatokat a harmadik kifizetési kísérletig sem rögzíti vagy javítja a Neptunban, a számára megítélt ösztöndíjra való jogosultságát elveszti
3. Az a tény, hogy a hallgató közéleti ösztöndíjban részesül, valamint az ösztöndíj célja, összege – az Egyetem adatvédelmének, adatbiztonságának és adatkezelésének rendjéről szóló szabályzatban foglaltak szerint – nyilvánosságra hozható. E tényt a közéleti ösztöndíjra, illetve az ösztöndíj-jogosultságot megalapozó tisztségre történő pályázatának benyújtásával a hallgató tudomásul veszi.
4. A pályázó hallgató pályázata leadásával a pályázati kiírásban foglaltakat elfogadja, valamint tudomásul veszi, hogy valótlan adatközlés esetén az Egyetem fegyelmi eljárást indíthat ellene.
5. A személyes adatok kezelésével, védelmével kapcsolatban a pályázó a Nemzeti Adatvédelmi és Információszabadság Hatósághoz fordulhat, továbbá bírósági jogorvoslattal élhet.
6. A pályázathoz a közéleti tevékenységet alátámasztó igazolás(ok) csatolható(ak).
7. Egyéb információkért, valamint a pályázattal kapcsolatos kérdésekkel keressetek minket a szocialis@barczihok.elte.hu címen!

Budapest, 2022. 01. 01.

Kari Ösztöndíj Bizottság

 ELTE BGGyK